## Naredba o homologaciji halogenih glavnih svjetala koja sa svjetlosnim izvorom čine nerastavljivu cjelinu ("HSB svjetla") za motorna vozila s asimetričnim kratkim i/ili s dugim svjetlosnim snopom moraju biti homologirana sukladno ovoj naredbi

### NN 17/1999 (18.2.1999.), Naredba o homologaciji halogenih glavnih svjetala koja sa svjetlosnim izvorom čine nerastavljivu cjelinu ("HSB svjetla") za motorna vozila s asimetričnim kratkim i/ili s dugim svjetlosnim snopom moraju biti homologirana sukladno ovoj naredbi

# **DRŽAVNI ZAVOD ZA NORMIZACIJU I MJERITELJSTVO**

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI HALOGENIH GLAVNIH SVJETALA KOJA SA SVJETLOSNIM IZVOROM ČINE NERASTAVLJIVU CJELINU ("HSB SVJETLA") ZA MOTORNA VOZILA S ASIMETRIČNIM KRATKIM I/ILI DUGIM SVJETLOSNIM SNOPOM**

I. PODRUČJE PRIMJENE

1. Halogena glavna svjetla koja sa svjetlosnim izvorom čine nerastavljivu
cjelinu ("HSB svjetla" za motorna vozila s asimetričnim kratkim i/ili s
dugim svjetlosnim snopom moraju biti homologirana sukladno ovoj naredbi.

2. Ova naredba odnosi se na glavna svjetla za motorna vozila koja imaju
staklenu leću ili leću od umjetnih gradiva.

II. ZAHTJEVI

3. Halogena glavna svjetla ("HSB svjetla") za motorna vozila u smislu
ove naredbe moraju zadovoljavati zahtjeve Pravilnika broj 31 Ekonomskog
povjerenstva Ujedinjenih naroda za Europu, s izmjenama i dopunama koje
su stupile na snagu zaključno 27. travnja 1998.1, koji je dodatak
Ženevskom sporazumu iz 1958. o prihvaćanju jednakih uvjeta za homologaciju
i uzajamno priznavanje homologacije opreme i dijelova motornih vozila (u
daljnjem tekstu: Pravilnik ECE R 31.02).

4. Pravilnik ECE R 31.02 u izvorniku dostupan je normoteci Državnog
zavoda za normizaciju i mjeriteljstvo.

III. ISPITIVANJE "HSB SVJETALA"

5. Ispitivanje halogenih glavnih svjetala ("HSB svjetla") za motorna
u smislu ove naredbe može provoditi samo ovlašteni laboratorij prema zahtjevima
Pravilnika ECE R 31.02.

IV. HOMOLOGACIJA "HSB SVJETALA"

6. Državni zavod za normizaciju i mjeriteljstvo provodi homologaciju
halogenih glavnih svjetala ("HSB svjetla") u smislu ove naredbe prema Pravilniku
ECE R 31.02.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama",
a primjenjivat će se od 1. travnja 1999. godine.

Klasa: 011-02/98-02/40
Urbroj: 558-04/7-98-1
Zagreb, 30. prosinca 1998.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.,** v. r.

\_\_\_\_\_\_\_\_\_\_\_\_\_\_\_\_\_\_\_

1 ECE dokumenti u kojima je objavljen tekst
Pravilnika:
E/ECE/324 – E/ECE/TRANS/505Rev.1/Ad.30/Rev.1 (Preradba 1, stupila na snagu
27. listopada 1992.)
E/ECE/324 – E/ECE/TRANS/505Rev.1/Ad.30/Rev.1/Corr.1 (Ispravak 1, stupio
na snagu 10. ožujka 1995.)
E/ECE/324 – E/ECE/TRANS/505Rev.1/AD.30/Rev.1/Amend.1 (Dopuna 1, stupila
na snagu 23. siječnja 1997.)
E/ECE/324 – E/ECE/TRANS/505Rev.1/Ad.30/Rev.1/Amend.2 (Dopuna 2, stupila
na snagu 27. travnja 1998.)

Naredba, NN 17/1999-349